Hei, denne artikkelen er over ett år gammel og kan inneholde utdatert informasjon

||| (Dagbladet): Svenske Beatrice Fredrixon (16) kom ikke hjem til middag den fjerde mai. Samme kveld fikk faren en tekstmelding fra Beatrices telefon:

«Pappa, jeg er kjemperedd. Det er to somaliere etter meg, en av dem har kniv :-)»

Men da tekstmeldinga gikk ut fra Beatrices telefon var hun allerede død. Det var en 16 år gammel, svensk-kurdisk gutt som sendte meldinga.

I dag ble han dømt for drapet på den svenske ungjenta, skriver Expressen.

Beatrice Fredrixon (16) ble utsatt for svært kraftig vold mot ansikt og overkropp.

Meldte seg 16-åringen tok strupetak på henne og slo og sparket henne i overkroppen og ansiktet - før han kastet henne mot en stein.

16-åringen meldte seg for svensk politi dagen etter ugjerningen i skogen.

Beatrice' mor var overbevist om at datteren ble drept fordi den siktede 16-åringen gjorde henne gravid.

- Dette er et drap med hedersmotiv. Det har med barnet å gjøre. Jeg tror Beatrice kanskje sa at hun hadde tatt abort, men at han ikke trodde på henne, sa moren:

Tre år - Derfor slo han ihjel datteren min.

Det viste seg senere at Beatrice slett ikke var gravid, slik moren antok.

I dag ble han dømt til tre års tvunget opphold på en ungdomsinstitusjon.

Han ble også dømt til å betale 210 000 svenske kroner i erstatning til de pårørende, og for, sammen med en kamerat, å ha tvunget til seg datamaskinen til en 13 år gammel gutt - og å ha truet 13-åringen på livet om vedkommende anmeldte forholdet.